98/142/EY: Neuvoston päätös, tehty 26 päivänä tammikuuta 1998, sopimuksen tekemisestä kansainvälisistä kivutonta ansastusta koskevista standardeista Euroopan yhteisön, Kanadan ja Venäjän federaation välillä ja yhteisesti hyväksytyn pöytäkirjamerkinnän tekemisestä mainitun sopimuksen allekirjoittamisesta Kanadan ja Euroopan yhteisön välillä



Virallinen lehti nro L 042 , 14/02/1998 s. 0040 - 0041



NEUVOSTON PÄÄTÖS, tehty 26 päivänä tammikuuta 1998, sopimuksen tekemisestä kansainvälisistä kivutonta ansastusta koskevista standardeista Euroopan yhteisön, Kanadan ja Venäjän federaation välillä ja yhteisesti hyväksytyn pöytäkirjamerkinnän tekemisestä mainitun sopimuksen allekirjoittamisesta Kanadan ja Euroopan yhteisön välillä (98/142/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 ja 100 a artiklan yhdessä 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon vuoden 1996 kesäkuussa tehdyn neuvoston päätöksen neuvotteludirektiiveistä, jolla komissio valtuutettiin neuvottelemaan Kanadan, Venäjän federaation ja Pohjois-Amerikan Yhdysvaltojen ja minkä tahansa muun kolmannen maan kanssa, jota asia koskee, sopimus kivutonta ansastusta koskevista standardeista, sekä katsoo, että ansarautojen käytön yhteisössä sekä yhteisöön tapahtuvan, turkisten ja sellaisten maiden alkuperää olevien tietyistä villieläimistä valmistettujen tuotteiden tuonnin kieltämisestä, joissa käytetään pyynnissä ansarautoja tai kansainvälisten, kivutonta ansastusta koskevien standardien vastaisia menetelmiä 4 päivänä marraskuuta 1991 annetussa neuvoston asetuksessa (ETY) N:o 3254/91 (3) ja erityisesti sen 3 artiklan 1 kohdan toisessa luetelmakohdassa viitataan kivuttomasta ansastuksesta sovittuihin kansainvälisen tason standardeihin, joihin sellaisten kolmansien maiden, jotka eivät ole kieltäneet ansarautojen käyttöä olisi mukautettava pyyntimenetelmänsä, jotta ne voisivat viedä yhteisöön tietyistä eläinlajeista valmistettuja turkiksia ja tuotteita, 1 päivänä tammikuuta 1996 ei ollut olemassa kivutonta ansastusta koskevia kansainvälisiä standardeja; kolmansilla mailla ei siten ollut mahdollisuutta taata, että asetuksessa (ETY) N:o 3254/91 liitteessä I lueteltujen lajien osalta niiden omalla alueella käytetyt pyyntimenetelmät olisivat kansainvälisellä tasolla sovittujen kivutonta ansastusta koskevien standardien mukaisia, asetusehdotus asetuksen (ETY) N:o 3254/91 muuttamisesta annettiin neuvostolle tiedoksi 12 päivänä tammikuuta 1996, tämän päätöksen liitteenä oleva sopimus on edellä mainittujen neuvotteludirektiivien mukainen; se on kansainvälisellä tasolla sovittujen kivutonta ansastusta koskevien standardien mukainen, joihin viitataan asetuksen (ETY) N:o 3254/91 3 artiklan 1 kohdan toisessa luetelmakohdassa, sopimuksen päätavoite on määrätä yhdenmukaistetuista teknisistä standardeista, joilla pyydettyjen eläinten hyvinvointia suojataan riittävästi ja joita sovelletaan sekä ansojen tuotantoon että niiden käyttöön, sekä helpottaa ansojen, turkisten ja sopimuksen soveltamisalaan kuuluvista eläinlajeista valmistettujen tuotteiden osapuolten välistä kauppaa, kyseisen sopimuksen täytäntöönpano vaatii, että päätetään aikataulusta, jonka avulla voidaan testata ansojen yhdenmukaisuutta sopimuksessa määriteltyjen standardien kanssa niiden hyväksymiseksi ja poistaa hyväksymättömät ansat, ennen kuin sopimus tulee voimaan kolmen osapuolen välillä, on välttämätöntä, että sitä sovelletaan niin pian kuin mahdollista Kanadan ja Euroopan yhteisön välillä, ja sopimus kansainvälisistä kivutonta ansastusta koskevista standardeista Euroopan yhteisön, Kanadan ja Venäjän federaation välillä sekä yhteisesti hyväksytty pöytäkirjamerkintä sopimuksen allekirjoittamisesta Kanadan ja Euroopan yhteisön välillä olisi hyväksyttävä, ON PÄÄTTÄNYT SEURAAVAA: 1 artikla Hyväksytään sopimus kansainvälisistä kivutonta ansastusta koskevista standardeista Euroopan yhteisön, Kanadan ja Venäjän federaation välillä sekä yhteisesti hyväksytty pöytäkirjamerkintä sopimuksen allekirjoittamisesta Kanadan ja Euroopan yhteisön välillä. Kyseisen sopimuksen ja yhteisesti hyväksytyn pöytäkirjamerkinnän ja sen allekirjoittamishetkellä annettavien julistusten tekstit ovat tämän päätöksen liitteenä. 2 artikla Neuvoston puheenjohtaja tallettaa sopimuksen 17 artiklan 2 kohdassa tarkoitetun päätösvälineen. Tehty Brysselissä 26 päivänä tammikuuta 1998. Neuvoston puolesta R. COOK Puheenjohtaja (1) EYVL C 207, 8.7.1997, s. 14 (2) EYVL C 14, 19.1.1998 (3) EYVL L 308, 9.11.1991, s. 1